en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Circuit House Became a center of political gossip, Room no 102 BJP, Room 105 Congres
સર્કિટ હાઉસ રાજકીય સોગઠાબાજીનું કેન્દ્ર બન્યું: રૂમ નં.102માં ભાજપ, 105માં કોંગ્રેસ
Bhaskar News, Mehsana | Jun 05, 2017, 03:14 AM IST
મહેસાણા: મહેસાણા પાલિકામાં કોંગ્રેસના વ્હીપને અવગણીને 9 બળવાખોરોએ ભાજપના ટેકાથી રઇબેન પટેલને પ્રમુખ બનાવી દીધા એ પછી બીજા દિવસે રવિવારે સર્કિટ હાઉસ જાણે રાજકીય સોગઠાબાજીનું કેન્દ્ર બન્યું હતું. રૂમ નં.102માં નાયબ મુખ્યમંત્રી નીતિન પટેલ અને રૂમ નં.105માં કોંગ્રેસ તથા પાસ અગ્રણીઓએ મિટિંગ યોજતાં દિવસભર સર્કિટ હાઉસ ધમધમતું રહ્યું હતું. અનામત આંદોલન પછી એકજૂટ રહેલા પાટીદારોમાં પડ પડાવવાનો ભાજપે માસ્ટર સ્ટ્રોક મારી લીધા પછી, રવિવારે ભાજપની છાવણીમાં પણ પાટીદાર અગ્રણીઓની આવન જાવન મોટી સંખ્યામાં જોવા મળી હતી.
કોંગ્રેસની બેથી અઢી કલાક ચાલેલી મિટિંગમાં પાસ ઉપર વધુ દારોમદાર રખાયો હતો, ફરીથી બેઠક બોલાવીને અને મોઢેરા રોડ પર મિટિંગ કરીને સોનલ પટેલ પાટીદાર સમાજ પાસે પોતાને થયેલા અન્યાય વિશે જવાબ માંગે એવી ચર્ચા પણ થઇ હતી.  પાટીદારોનો જ એક વર્ગ હવે ભાજપ તરફ ઢળી ગયો હોવાથી ડેમેજ કંટ્રોલ અંગે તેમજ વિધાનસભાની ચૂંટણી અંતર્ગત બુથ કામગીરીને લઇને વિચારણા કરાઇ હતી.  અલબત, આ મિટિંગ સ્વાભાવિકપણે જ ઉષ્માવિહિન રહી હતી. કોંગ્રેસના પ્રભારી એસ.કે. ઝાલા, ગોવાભાઇ રબારી તેમજ કોર્પોરેટર્સ અને પાસના આગેવાનો તેમાં ઉપસ્થિત રહ્યા હતા.
બીજી તરફ, ભારતીય જનતા પાર્ટીની છવાણીનો ધમધમાટ, ઉત્સાહ અને ઊર્જાના પ્રતીક સમાન બન્યો હતો. અહીંયા  મોઢેરા રોડના પાટીદાર અગ્રણીઓની આવનજાવન ઉડીને આંખે વળગી એવી હતી. નાયબ મુખ્યમંત્રી નીતિન પટેલે મુલાકાતીઓની સાથે લોકસંવાદમાં વ્યસ્ત રહેવા ઉપરાંત પ્રવર્તમાન સ્થિતિ પર પણ નજર રાખીને સમીક્ષા કરી હતી.
વિકાસમંચ : પક્ષાંતરધારો ન લાગે અને સત્તા રહે તેવો કિમિયો
કોંગ્રેસ પોતાના બળવાખોરોને સસ્પેન્ડ કરે અને જો એ ભાજપમાં જોડાઇ જાય તો પક્ષાંતર ધારો લાગે. પણ ભાજપમાં જોડાયા વિના વિકાસમંચની રચના કરી, ભાજપના જ ટેકાથી શાસન ચલાવે તો સત્તા પણ જળવાઇ રહે અને ભાજપમાં ન ભળ્યા હોવાથી પાટીદાર સમાજનો રોષ પણ ન સહેવો પડે. આમ, સાપ પણ મરી જાય અને લાઠી પણ ના ભાંગે એવો આ રસ્તો અત્યારે કોંગ્રેસના બળવાખોર સભ્યોએ વિચારી રાખ્યો હોવાનું સૂત્રોએ જણાવ્યું છે.
નગરપાલિકાના રાજકારણ પર વિધાનસભાની ચૂંટણીના રોટલા શેકાયા, બંને પક્ષે દાવ માંડ્યા
નાયબ મુખ્યમંત્રી નીતિન પટેલ વિધાનસભાની આગામી ચૂંટણી મહેસાણાથી જ લડવાનું જાહેર કરી ચૂકયા છે. ત્યારે પાટીદાર સમાજ જો તેમની વિરુદ્ધ હોય તો આ ચૂંટણી જીતવી કેટલી મુશ્કેલ બની શકે એ તેઓ સારી રીતે સમજી ગયા છે. આથી ચૂંટણી પહેલાં એવો ખેલ પાડવો જરૂરી હતો કે જેનાથી વિધાસભાની ચૂંટણી જીતી શકાય. ડિવાઇડ એન્ડ રૂલની નીતિ મુજબ ભાજપે કોંગ્રેસની યાદવાસ્થળીનો આબાદ લાભ ઉઠાવ્યો અને અસંતુષ્ટોને ટેકો આપી પાટીદાર સમાજને બે ભાગમાં વહેંચી દીધો. આ ભાજપનો માસ્ટર સ્ટ્રોક સાબિત થયો અને કોંગ્રેસ ઉંઘતી ઝડપાઇ ગઇ. નીતિન પટેલે રવિવારે કડીના નરસિંહપુરામાં પણ એક કાર્યક્રમ દરમિયાન પાટીદારોને ગેરમાર્ગે ન દોરાવાની સલાહ આપી હતી.
(Latest Gujarati News) સાથે જોડાયેલા અન્ય (Uttar Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Circuit House Became a center of political gossip, Room no 102 BJP, Room 105 Congres
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.